**Daugavpils domes 2022.gada 22.aprīļa saistošo noteikumu Nr.11 “Grozījumi Daugavpils domes 2022.gada 28.janvāra saistošajos noteikumos Nr.7 “Braukšanas maksas atvieglojumi Daugavpils valstspilsētas pašvaldības sabiedriskā transporta maršrutu tīklā”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Sabiedriskā transporta pakalpojumu likuma 14.panta trešā daļa paredz pašvaldībām tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu. |
| 2. Īss projekta satura izklāsts | Ar grozījumiem tiek noteikts, ka no 2022.gada 1.maija Daugavpils pašvaldības administratīvajā teritorijā dzīvesvietu deklarējošai nestrādājošai personai, kas saņem Latvijas Republikā noteikto valsts priekšlaicīgo vecuma pensiju vai pensiju ar atvieglotiem noteikumiem par darbu sevišķi kaitīgos un sevišķi smagos darba apstākļos vai kaitīgos un smagos darba apstākļos, un personai, kas sasniegusi Latvijas Republikas vecuma pensijas vecumu – braukšanas maksas atvieglojums ir 0,50 *eiro* apmērā no braukšanas maksas, kas no 2022.gada 1.jūnija tiks noteikta 0,70 *eiro* apmērā.  Pašvaldības administratīvajā teritorijā esošo profesionālās izglītības iestāžu klātienē un neklātienē izglītojamajiem noteikts atvieglojums 25 *eiro* apmērā no sabiedriskā transporta mēnešbiļetes visos maršrutos visām mēneša dienām. Mēnešbiļetes maksa no 2022.gada 1.jūnija tiks noteikta 40 *eiro* apmērā.  Tiek atcelti braukšanas maksas atvieglojumi svētdienās, svētku dienās un pareizticīgo un vecticībnieku Ziemassvētkos. |
| 3. Informācija par plānoto projekta ietekmi uz pašvaldības budžetu | 2022.gadā saistošo noteikumu grozījumi neietekmēs pašvaldības budžetu.  Turpmākajos gados pie tarifa 0.70 EUR - kompensācija par braukšanas maksas  atvieglojumiem (t.sk.PVN)  samazināsies par 970 tūkst. EUR, zaudējumu kompensācija pieaugs par 385 tūkst. EUR. Finanšu ietekme prognozēta saglabājoties nemainīgiem apstākļiem. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav attiecināms |

Domes priekšsēdētājs  *(personiskais paraksts)* A.Elksniņš